
(สำเนา)
	ประกาศ เทศบาลตำบลทอนหงส์

	เรื่อง สอบราคาจ้างโครงการติดตั้งโคมไฟฟ้าถนนสายดอนคา - หน้าทับ และถนนสายดอนคา - วังลุง

	 

	                         เทศบาลตำบลทอนหงส์มีความประสงค์จะ สอบราคาจ้างโครงการติดตั้งโคมไฟฟ้าถนนสายดอนคา -  หน้าทับ และถนนสายดอนคา - วังลุง เพื่อติดตั้งเสาพร้อมโคมไฟฟ้าและอุปกรณ์บนทางเท้าทั้งสองข้างเสาไฟฟ้าสูง  ๖.๐๐  เมตร  พร้อมประติมากรรมหงส์เดียว  ระยะห่างของเสา  ๓๐.๐๐  เมตร  รวม  ๑๖  ต้น  รายละเอียดตามแบบแปลนเทศบาลตำบลทอนหงส์  ราคากลางของงานก่อสร้างในการสอบราคาครั้งนี้เป็นเงินทั้งสิ้น ๑,๕๐๐,๐๐๐.๐๐ บาท(หนึ่งล้านห้าแสนบาทถ้วน)

	          ผู้มีสิทธิเสนอราคาจะต้องมีคุณสมบัติ ดังต่อไปนี้

	                   ๑. เป็นนิติบุคคล ผู้มีอาชีพรับจ้างงานที่สอบราคาจ้างดังกล่าวซึ่งมีผลงานประเภทเดียวกัน ในวงเงินไม่น้อยกว่า ๗๕๐,๐๐๐.๐๐ บาท
                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลทอนหงส์  ณ วันที่ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

	                   กำหนดยื่นซองสอบราคา ในวันที่ ๑๐ กันยายน ๒๕๕๓ ถึงวันที่ ๒๓ กันยายน ๒๕๕๓ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ ศูนย์รับและเปิดซองสอบราคา (ห้องท้องถิ่นอำเภอพรหมคีรี) ที่ว่าการอำเภอพรหมคีรี จังหวัดนครศรีธรรมราชและรับซองในวันที่  ๒๔  กันยายน  ๒๕๕๓  เวลา  ๐๙.๓๐  น. ถึงเวลา  ๑๑.๐๐  น.  และกำหนดเปิดซองใบเสนอราคาในวันที่  ๒๗  กันยายน ๒๕๕๓ ตั้งแต่เวลา ๐๙.๐๐ น. เป็นต้นไป

	                      ผู้สนใจติดต่อขอรับเอกสารสอบราคาจ้าง ในราคาชุดละ  ๗,๕๐๐.-  บาท  (เจ็ดพันห้าร้อยบาทถ้วน)       ได้ที่ สำนักงานเทศบาลตำบลทอนหงส์ ในวันที่  ๑๐  กันยายน  ๒๕๕๓  ถึงวันที่   ๒๓  กันยายน  ๒๕๕๓   ตั้งแต่เวลา ๐๘.๓๐ น. ถึงเวลา ๑๖.๓๐ น. ดูรายละเอียดได้ที่เว็บไซต์ www.thonhongcity.go.th หรือสอบถามทางโทรศัพท์หมายเลข ๐-๗๕๓๙-๔๒๐๘ ต่อ ๑๒ ในวันและเวลาราชการ

	 

	ประกาศ ณ วันที่ ๑๐ กันยายน พ.ศ. ๒๕๕๓

	 


	 

	                                              อมร  แคล้วภัย

	(นาย อมร แคล้วภัย)

